Færði MND félaginu 270 þúsund krónur sem söfnuðust í 100 ára afmælinu Eins og greint var frá í Skessuhorni fagnaði Guðný Baldvinsdóttir í Borgarnesi hundrað ára afmæli sínu með veislu í Hjálmakletti á föstudaginn langa . Guðný afþakkaði vinsamlegast allar gjafir en benti hins vegar gestum á söfnunarbauk til styrktar MND félaginu sem var á staðnum . Nú hefur verið talið úr bauknum og söfnuðust 270 þúsund krónur . Peningana lagði Guðný umsvifalaust inn á reikning MND félagsins sem á klárlega eftir að njóta gjafarinnar í mikilvæga starfi . Á meðfylgjandi mynd er Guðný á hundrað ára afmæli sínu .